CELEX: 32014D0302
Language: bg
Date: 2014-05-27 00:00:00
Title: 2014/302/ЕС: Решение за изпълнение на Комисията от 27 май 2014 година за изменение на Решение 2011/166/ЕС за създаване на SHARE-ERIC

28.5.2014   
            
            
               BG
            
            
               Официален вестник на Европейския съюз
            
            
               L 159/52
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 май 2014 година
   за изменение на Решение 2011/166/ЕС за създаване на SHARE-ERIC
   
      (2014/302/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 723/2009 на Съвета от 25 юни 2009 г. относно правната рамка на Общността за консорциум за европейска научноизследователска инфраструктура (ERIC) (1), и по-специално член 11, параграф 1 от него,
   като има предвид, че:
   
               (1)
            
            
               Консорциумът за европейска научноизследователска инфраструктура „Изследване на здравето, остаряването и пенсионирането в Европа“ (SHARE-ERIC) беше учреден с Решение 2011/166/ЕС на Комисията (2).
            
         
               (2)
            
            
               Уставът на SHARE-ERIC, приложен към Решение 2011/166/ЕС, предвижда преместване на седалището по устав от Нидерландия в Германия веднага след като германските власти предоставят необходимата декларация по член 5, параграф 1, буква г) от Регламент (ЕО) № 723/2009.
            
         
               (3)
            
            
               В резултат на предоставената от Германия декларация на 21 септември 2013 г. SHARE-ERIC внесе предложение в Комисията за изменение на устава си съгласно член 11, параграф 1 от Регламент (ЕО) № 723/2009.
            
         
               (4)
            
            
               Няколко изменения, включително изменението относно прехвърлянето на седалището по устав в Германия, влязоха в сила в съответствие с член 11, параграф 4 от Регламент (ЕО) № 723/2009.
            
         
               (5)
            
            
               Други изменения, с които се определят собствеността и разпространението на данни на SHARE-ERIC и се променят данъчните освобождавания в резултат от прехвърлянето на седалището в Германия, изискват одобрението на Комисията.
            
         
               (6)
            
            
               Мерките, предвидени в настоящото решение, са в съответствие със становището на комитета, създаден съгласно член 20 от Регламент (ЕО) № 723/2009,
            
         ПРИЕ НАСТОЯЩОТО РЕШЕНИЕ:
   Член 1
   Уставът на SHARE-ERIC, приложен към Решение 2011/166/ЕС, се изменя в съответствие с приложението към настоящото решение.
   Член 2
   Настоящото решение влиза в сила на третия ден след публикуването му в Официален вестник на Европейския съюз.
   
   
      Съставено в Брюксел на 27 май 2014 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 206, 8.8.2009 г., стр. 1.
   
      (2)  Решение 2011/166/ЕС на Комисията от 17 март 2011 г. година за създаване на SHARE-ERIC (ОВ L 71, 18.3.2011 г., стр. 20).
   
      ПРИЛОЖЕНИЕ
      Уставът на SHARE-ERIC се изменя, както следва:
      
                  1.
               
               
                  В член 11 параграф 2 се заменя със следното:
                  „2)   SHARE-ERIC е собственик на изследването и на всички негови данни, включително сертифицираните от SHARE добавени данни, метаданни и параданни, всички списъци с адреси и препратки, както и на всички права върху интелектуална собственост, произтичащи от създаването и провеждането на изследването.“
               
            
                  2.
               
               
                  В член 12 параграф 1 се заменя със следното:
                  „1)   След почистване, приписване на значения на липсващите данни и документиране на данните SHARE-ERIC незабавно разпространява събраните данни сред научната общност, като се съобразява с международните и националните закони за неприкосновеността на личния живот.“
               
            
                  3.
               
               
                  Член 13 се изменя, както следва:
                  
                              а)
                           
                           
                              Параграф 4 се заменя със следното:
                              „4)   Данъчните освобождавания въз основа на член 143, параграф 1, буква ж) и член 151, параграф 1, буква б) от Директива 2006/112/ЕО и в съответствие с членове 50 и 51 от Регламент за изпълнение (ЕС) № 282/2011 на Съвета (1) се прилагат за закупуването на стоки и услуги, които са за служебно ползване от SHARE-ERIC, са изцяло възложени и заплатени от него и за които размерът на ДДС, който трябва да бъде възстановен, надвишава общия размер от 25 EUR за една фактура. Възлагането на обществени поръчки от страна на отделни членове не се освобождава от данъци.
                              Разпоредбите на първата алинея обаче не се прилагат по такъв начин, че да водят до нарушаване на конкуренцията.
                              
                                 (1)  OJ L 77, 23.3.2011, p. 1.“"
						
                           
                        
                              б)
                           
                           
                              Добавят се следните параграфи 5 и 6:
                              „5)   Акцизните стоки, както са определени в член 1, параграф 1, букви б) и в) от Директива 2008/118/ЕО на Съвета (2), могат да бъдат освободени от плащане на акциз в съответствие с член 12, параграф 1, буква б) от посочената директива, при условие че тези акцизни стоки са предназначени изключително за служебно ползване от SHARE-ERIC и са изцяло възложени и заплатени от него.
                              Освобождаване от плащане на акциз не се предоставя за акцизни стоки, предназначени за лично ползване от служителите на SHARE-ERIC или трети страни.
                              6)   Акцизите, платени върху енергийните продукти и електрическата енергия, определени в член 1, параграф 1, буква а) от Директива 2008/118/ЕО, могат да бъдат възстановени в съответствие с член 12, параграф 1, буква б) и параграф 2 от посочената директива, при условие че тези енергийни продукти и електрическа енергия са предназначени изключително за служебно ползване от SHARE-ERIC, са изцяло възложени и заплатени от него и размерът на акциза надвишава общия размер от 25 EUR за една фактура.
                              Не се предоставя освобождаване от акциза върху енергийните продукти или електрическата енергия, предназначени за лично ползване от служителите на SHARE-ERIC или трети страни.
                              
                                 (2)  ОВ L 9, 14.1.2009 г., стp. 12.“"